section_heading: Posljednje godine
paragraph_text: U listopadu 1933. godine Seeckt dolazi u Kinu kao šef njemačke vojne misije. Odnosi misije s kineskim vlastima bili su loši u toj mjeri da je Čang Kaj-šek razmišljao da njemačku vojnu misiju zamijeni francuskom. Dolaskom Seeckta stanje se popravilo, te je Seeckt u razdoblju od 1934-35 bio posebni savjetnik Čang Kaj-šeka za vojna pitanja.